Les Jardins du Laveu: Li Peheu d'Ablètes
Chanson Wallonne de Constant Dehousse 1926
air: C'est des canayes, fré Hinri
On z-a chaskeun' si marote,
C'èst-ine saqwè d'rik'nohou:
Onk inme le djeû, l'aute les gotes,
Mi, dji sos st-on marcatchou!
Dji n'mi plais jamây' si bin
Qui qwand dj'va pèhî l'âblète,
Dji n'mi plai jamây' si bin
Qui qwand dj'enn'a m'banstè plein!
Ci n'èst nin qui dj'elzè blâme:
En'na qui pèhet l'sâmon,
Li barbè, l'hôtitche ou l'brâme,
Mi dj'inme mîs li p'tit pèhon!
Di l'aireûre djisqu'a l'vesprèye,
Qu'i djale, qu'i nive ou qu'faisse tchaud,
Dji pèhe tote ine sainte djournêye
Et dj'enn'a jamây' mi sau!
E l'osté, dj'so tot' èn'êwe,
E L'iviér, dj'èdjale di freûd,
Mins dji pèh'reûs l'cou è l'èwe
Et s-n'a-dj'mây ni faim ni seû!
Li pèhe m'estchante, mi d'vertih ,
Dj'î roûvèye tos mes guignons.
Qwand dji pèhe, li monde finih'
Djusse â pènê di m'bouchon!
Marcatchou, li rwè dès pèheus d'Lidje
Coredj'e mès frés, dj'en'a co treus cint por vos